Diari Oficial de la Generalitat Valenciana


Sumari del DOGV 9195, del 15-10-2021 (2021/9827)

Informació pública de la suspensió de l'atorgament de llicències, per a l'estudi de la modificació puntual de les normes subsidiàries de planejament.
-----------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9827


Data del document
:   28-09-2021

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * pla d'urbanisme
    * administració local

Informació pública de la suspensió de l'atorgament de llicències, per a l'estudi de la modificació puntual de les normes subsidiàries de planejament. [2021/9827]  
«Trobant-se en tràmit d'estudi en aquest ajuntament una nova modificació de les normes subsidiàries municipals de planejament (NS), aprovades el 21 d'octubre de 1993, amb diversos objectius relacionats amb l'ordenació de diversos carrerons per als vianants existents en el Poblat Marítim; la modificació de la ubicació de la zona verda situada entre els carrers Cerezo i Casablanca, a l'altura del número de policia 106; l'estudi i concreció de les zones de sòl no urbanitzable on es considera compatible la instal·lació de plantes fotovoltaiques o altres de generació d'energia renovable, i, finalment, la comprovació de la situació de l'estudi de detall de reforma interior del Rajolar, que afecta diverses parcel·les de la unitat d'execució A3.  
  
Considerant que els carrerons del Poblat Marítim en la zona de qualificació SU-4 han de mantindre's amb les dimensions que es consideren mínimes per a garantir condicions d'ús i habitabilitat necessàries.  
  
Considerant que es requereix regularitzar la situació de la zona verda situada entre els carrers Cerezo i Casablanca a l'altura del número de policia 106, del Poblat Marítim.  
Considerant que en aquest municipi existeix poc sòl no urbanitzable comú, sense afeccions importants, que puga ser considerat per a una futura ampliació del sòl urbà de diferents usos, entre aquests l'industrial, i que la instal·lació de plaques solars i centrals d'energia renovable en aquesta mena de sòl requereix gran quantitat de superfície que minvaria la disponibilitat de la resta per a uns altres usos.  
Considerant que l'estudi de detall PRI Rajolar contempla una distribució de la superfície construïda de manera que poden aconseguir-se les plantes, PB+VI+AT, mentre que en la resta de zona d'igual qualificació es permeten les plantes, PB+III, la qual cosa suposa una barrera visual entre zones residencials.  
Considerant la transcendència que la resolució d'aquestes qüestions en el planejament del municipi té, a fi de possibilitar un estudi en profunditat de les conseqüències d'aquelles i, d'aquesta manera, evitar l'autorització d'obres o instal·lacions que puguen quedar en situació de fora d'ordenació o no compatibilitat amb aquest, és indispensable procedir a la suspensió de l'atorgament de determinades llicències urbanístiques en el terme municipal.  
Considerant que la suspensió de llicències és un mecanisme cautelar que persegueix impedir la realització d'obres que puguen ser contràries o incompatibles amb el nou planejament en estudi, així com el que es disposa en l'article 68 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, sobre la suspensió d'algunes llicències.  
  
Vistos els informes emesos per la Secretaria i per l'arquitecte municipal, de conformitat amb el que s'estableix en l'article 21.1.j en relació amb el 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer  
Disposar la suspensió per termini de dos anys de l'atorgament de les següents llicències:  
1. Llicències d'obra major o d'aquelles que superen el 50 % del valor de reposició de l'immoble en les parcel·les qualificades com a SU-4 segons les vigents normes subsidiaries que confronten amb els carrerons objecte de la corresponent modificació.  
2. Autoritzacions d'instal·lacions solars o de generació d'energia renovable que ocupen més de 10 hectàrees en el sòl no urbanitzable de qualsevol tipus.  
3. Suspensió de llicència de construcció en l'àmbit del PRI Rajolar en la unitat d'execució A-3. L'àmbit es correspon amb les parcel·les cadastrals 2324662WR2046J2558OG, 9027580FL0544O7658UC, 2303439GJ2379J7647GW, 8118874QT4121M0341XZ, 4654882HW2274J1634HZ i 0785767IL7895H8794ZW.  
  
Segon  
Publicar l'acord de suspensió de l'atorgament de llicències en el Diari Oficial de la Generalitat Valenciana. A més, estarà a la disposició dels interessats en la seu electrònica d'aquest ajuntament: http://xilxes.sedelectronica.es.»  
  
Es publica a l'efecte de l'article 68.4 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny.  
  
Contra la present resolució, que posa fi a la via administrativa, pot interposar alternativament un recurs de reposició potestatiu davant l'alcalde d'aquest ajuntament, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament un recurs contenciós administratiu, davant el Jutjat Contenciós Administratiu de Castelló de la Plana, en el termini de dos mesos, a comptar des de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la Jurisdicció contenciosa administrativa. Si s'optara per interposar el recurs de reposició potestatiu, no podrà interposar el recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjudici que es puga interposar qualsevol altre recurs que poguera estimar-se més convenient al seu dret.  
  
Xilxes, 28 de setembre de 2021.- L'alcalde: José Martínez Melchor.